Walîtîya Colemêrgî bi eşkerayîyeke da pêhesnayene ke qedexeyê aktîvîte û çalakîyan reyna seba 15 rojan ame dergkerdene.
Eşkerayîya walîtîya tirke de ame vatene ke mabênê 14-24ê adar a 2020î de meydan, kuçe, rayîr yan zî parkan de mîtîng, kombîyayîş, rayraşîyayîş, çalakîya roniştişî, grevê vêşanîye, ronayîşê xeyman, eşkerayîya çapemenîye, ronayîşê standan, konser, şayîye û vilakerdişê vilawekan zî tede heme çalakî û aktîvîteyî ameyî qedexekerdene.
